aristoteles-et-corpus-aristotelicum.historia-animalium 5.14
Διαφέρουσι δὲ καὶ κατὰ τὴν ἡλικίαν τὰ ζῷα πρὸς τὴν ὀχείαν . Πρῶτον μὲν οὖν οὐχ ἅμα τοῖς πολλοῖς ἄρχεταί τε τὸ σπέρμα ἐκκρίνεσθαι καὶ γεννᾶν δύναται , ἀλλ’ ὕστερον · τὸ γὰρ τῶν νέων ἐν πᾶσι τοῖς ζῴοις τὸ μὲν πρῶτον ἄγονον , γονίμων δ’ ὄντων ἀσθενέστερα καὶ ἐλάττω τὰ ἔκγονα . Τοῦτο δὲ μάλιστα δῆλον ἐπί τε τῶν ἀνθρώπων καὶ τῶν ζῳοτόκων τετραπόδων καὶ ἐπὶ τῶν ὀρνίθων · τῶν μὲν γὰρ τὰ ἔκγονα ἐλάττω , τῶν δὲ τὰ ᾠά . Αἱ δ’ ἡλικίαι τοῖς ὀχεύουσιν αὐτοῖς μὲν πρὸς αὑτοὺς τοῖς γένεσι τοῖς πλείστοις σχεδὸν κατὰ τὸν αὐτὸν γίνονται χρόνον , ἐὰν μή τι προτερῇ διά τι τερατῶδες πάθος ἢ διὰ βλάβην τῆς φύσεως . Τοῖς μὲν οὖν ἀνθρώποις ἐπισημαίνει κατά τε τὴν τῆς φωνῆς μεταβολὴν καὶ τῶν αἰδοίων οὐ μόνον μεγέθει ἀλλὰ καὶ εἴδει , καὶ ἐπὶ τῶν μαστῶν ὡσαύτως , μάλιστα δὲ τῇ τριχώσει τῆς ἥβης . Ἄρχεται δὲ φέρειν τὸ σπέρμα περὶ τὰ δὶς ἑπτὰ ἔτη , γεννητικὸς δὲ περὶ τὰ τρὶς ἑπτά . Τοῖς δ’ ἄλλοις ζῴοις ἥβη μὲν οὐ γίνεται ( τὰ μὲν γὰρ ὅλως οὐκ ἔχει τρίχας , τὰ δ’ οὐκ ἔχει ἐν τοῖς ὑπτίοις , ἢ ἐλάττους τῶν ἐν τοῖς πρανέσιν ) , ἡ δὲ φωνὴ μεταβάλλουσα ἐν ἐνίοις ἐπίδηλός ἐστιν · τοῖς δ’ ἕτερα τοῦ σώματος μόρια ἐπισημαίνει τήν τ’ ἀρχὴν τοῦ σπέρμα ἔχειν καὶ τοῦ τὸ γόνιμον ἤδη . Τὴν δὲ φωνὴν ὅλως ἔχει τὸ θῆλυ ἐν τοῖς πλείστοις ὀξυτέραν , καὶ τὰ νεώτερα τῶν πρεσβυτέρων , ἐπεὶ καὶ οἱ ἔλαφοι οἱ ἄρρενες τῶν θηλειῶν φθέγγονται βαρύτερον . Φθέγγονται δ’ οἱ μὲν ἄρρενες , ὅταν ἡ ὥρα τῆς ὀχείας ᾖ , αἱ δὲ θήλειαι , ὅταν φοβηθῶσιν . Ἔστι δ’ ἡ μὲν τῆς θηλείας φωνὴ βραχεῖα , ἡ δὲ τοῦ ἄρρενος ἔχει μῆκος . Καὶ ἡ τῶν κυνῶν δὲ γηρασκόντων γίνεται βαρυτέρα φωνή . Καὶ τῶν ἵππων δὲ διαφέρουσιν αἱ φωναί · εὐθὺς μὲν γὰρ γενόμεναι ἀφιᾶσι φωνὴν λεπτὴν καὶ μικρὰν αἱ θήλειαι , οἱ δ’ ἄρρενες μικρὰν μέν , μείζω μέντοι γε καὶ βαρυτέραν τῆς θηλείας · τοῦ δὲ χρόνου προϊόντος μείζονα · διετὴς δ’ ἐπειδὰν γένηται καὶ τῆς ὀχείας ἄρξηται , φωνὴν ἀφίησιν ὁ μὲν ἄρρην μεγάλην καὶ βαρεῖαν , ἡ δὲ θήλεια μείζω καὶ λαμπροτέραν ἢ τέως , ἄχρι ἐτῶν εἴκοσιν ὡς ἐπὶ τὸ πολύ · μετὰ μέντοι τὸν χρόνον τοῦτον ἀσθενεστέραν ἀφιᾶσι καὶ οἱ ἄρρενες καὶ αἱ θήλειαι . Ὡς μὲν οὖν ἐπὶ τὸ πολύ , καθάπερ εἴπομεν , διαφέρει ἡ φωνὴ τῶν ἀρρένων καὶ τῶν θηλειῶν ἐν τῷ βαρύτερον φθέγγεσθαι τὰ ἄρρενα τῶν θηλειῶν , ὅσων ἐστὶν ἀπότασις τῆς φωνῆς · οὐ μὴν ἐν πᾶσί γε τοῖς ζῴοις , ἀλλ’ ἐνίοις τοὐναντίον , οἷον ἐπὶ τῶν βοῶν · ἐπὶ γὰρ τούτων τὸ θῆλυ τοῦ ἄρρενος βαρύτερον φθέγγεται , καὶ οἱ μόσχοι τῶν τελείων . Διὸ καὶ τὰς φωνὰς τὰ ἐκτεμνόμενα μεταβάλλουσιν ἐναντίως · εἰς τὸ θῆλυ γὰρ μεταβάλλουσι τὰ ἐκτεμνόμενα . Οἱ δὲ χρόνοι τῆς ὀχείας κατὰ τὴν ἡλικίαν ἔχουσιν ὧδε τοῖς ζῴοις . Πρόβατον μὲν καὶ αἲξ αὐτοετὲς ὀχεύεται καὶ κύει , μᾶλλον δὲ ἡ αἴξ · καὶ οἱ ἄρρενες δ’ ὀχεύουσιν ὡσαύτως . Τὰ δ’ ἔκγονα τῶν ἀρρένων διαφέρει ἐπὶ τούτων καὶ τῶν ἄλλων · οἱ γὰρ ἄρρενες βελτίους γίνονται ἢ τῷ ὕστερον ἔτει , ὅταν γηράσκωσιν . Ὗς δ’ ὀχεύει μὲν καὶ ὀχεύεται πρῶτον ὀκτάμηνος , τίκτει δ’ ἡ θήλεια μὲν ἐνιαυσία ( οὕτω γὰρ συμβαίνει ὁ χρόνος τῆς κυήσεως ) , ὁ δ’ ἄρρην γεννᾷ μὲν ὀκτάμηνος , φαῦλα μέντοι πρὶν γενέσθαι ἐνιαύσιος . Οὐ πανταχοῦ δέ , ὥσπερ εἴρηται , ὁμοίως συμβαίνουσιν αἱ ἡλικίαι · ἐνιαχοῦ μὲν γὰρ αἱ ὕες ὀχεύονται μὲν καὶ ὀχεύουσι τετράμηνοι , ὥστε δὲ γεννᾶν καὶ ἐκτρέφειν ἑξάμηνοι , ἐνιαχοῦ δ’ οἱ κάπροι δεκάμηνοι ἄρχονται ὀχεύειν , ἀγαθοὶ δὲ μέχρι ἐπὶ τριετές . Κύων δ’ ὡς ἐπὶ τὸ πολὺ μὲν ὀχεύεται ἐνιαυσία καὶ ὀχεύει ἐνιαύσιος , ἐνίοτε δὲ συμβαίνει ταῦτα καὶ ὀκταμήνοις · μᾶλλον δὲ τοῦτο γίνεται ἐπὶ τῶν ἀρρένων ἢ τῶν θηλειῶν . Κύει δ’ ἑξήκοντα καὶ μίαν ἢ καὶ δύο ἢ τρεῖς ἡμέρας τὸ μακρότατον · ἔλαττον δ’ οὐ φέρει τῶν ἑξήκονθ’ ἡμερῶν , ἀλλ’ ἄν τι καὶ γένηται , οὐκ ἐκτρέφεται εἰς τέλος . Τεκοῦσα δὲ πάλιν ὀχεύεται ἕκτῳ μηνί , καὶ οὐ πρότερον . Ἵππος δ’ ὀχεύειν ἄρχεται διετὴς καὶ ὀχεύεσθαι , ὥστε καὶ γεννᾶν · τὰ μέντοι ἔκγονα τὰ κατὰ τούτους τοὺς χρόνους ἐλάττω καὶ ἀσθενικώτερα . Ὡς δ’ ἐπὶ τὸ πλεῖστον τριετὴς ὀχεύει καὶ ὀχεύεται . Καὶ ἐπιδίδωσι δ’ ἀεὶ ἐπὶ τὸ βελτίω τὰ ἔκγονα γεννᾶν μέχρι ἐτῶν εἴκοσιν . Ὀχεύει δ’ ὁ ἵππος ὁ ἄρρην μέχρι ἐτῶν τριάκοντα καὶ τριῶν , ἡ δὲ θήλεια ὀχεύεται μέχρι τετταράκοντα ἐτῶν , ὥστε συμβαίνει σχεδὸν διὰ βίου γίνεσθαι τὴν ὀχείαν · ζῇ γὰρ ὡς ἐπὶ τὸ πολὺ ὁ μὲν ἄρρην περὶ πέντε καὶ τριάκοντα ἔτη , ἡ δὲ θήλεια πλείω τῶν τετταράκοντα · ἤδη δέ τις ἐβίωσεν ἵππος ἔτη ἑβδομήκοντα καὶ πέντε . Ὄνος δὲ τριακοντάμηνος ὀχεύει καὶ ὀχεύεται . Οὐ μέντοι γεννῶσί γε ὡς ἐπὶ τὸ πολὺ ἀλλ’ ἢ τριετὴς ἢ διετὴς καὶ ἑξάμηνος . Ἤδη δὲ καὶ ἐνιαυσία ἐκύησεν ὥστε καὶ ἐκτραφῆναι . Καὶ βοῦς ἐνιαυσία ἔτεκεν ὥστε καὶ ἐκτραφῆναι · καὶ τὸ μέγεθος ηὐξήθη ὅσον ἔμελλε , καὶ οὐκέτι . Αἱ μὲν οὖν ἀρχαὶ τοῖς ζῴοις τούτοις τῆς γεννήσεως τοῦτον ἔχουσι τὸν τρόπον . Γεννᾷ δ’ ἄνθρωπος μὲν τὸ ἔσχατον μέχρι ἑβδομήκοντα ἐτῶν ὁ ἄρρην , γυνὴ δὲ μέχρι πεντήκοντα . Ἀλλὰ τοῦτο μὲν σπάνιον · ὀλίγοις γὰρ γεννᾶται ἐν ταύταις ταῖς ἡλικίαις τέκνα · ὡς δ’ ἐπὶ τὸ πολὺ τοῖς μὲν πέντε καὶ ἑξήκοντα ὅρος , ταῖς δὲ πέντε καὶ τετταράκοντα . Πρόβατον δὲ τίκτει μέχρι ἐτῶν ὀκτώ , ἐὰν δὲ θεραπεύηται καλῶς , καὶ μέχρι ἕνδεκα · σχεδὸν δὲ διὰ βίου συμβαίνει ὀχεύειν καὶ ὀχεύεσθαι ἀμφοτέροις . Οἱ δὲ τράγοι πίονες ὄντες ἧττον γόνιμοί εἰσιν ( ἀφ’ ὧν καὶ τὰς ἀμπέλους , ὅταν μὴ φέρωσι , τραγᾶν καλοῦσιν ) , ἀλλὰ παρισχναινόμενοι δύνανται ὀχεύοντες γεννᾶν . Ὀχεύουσι δ’ οἱ κριοὶ τὰς πρεσβυτάτας πρῶτον , τὰς δὲ νέας οὐ διώκουσιν . Τίκτουσι δ’ , ὥσπερ εἴρηται ἐν τοῖς πρότερον , αἱ νέαι ἐλάττω τὰ ἔκγονα τῶν πρεσβυτέρων . Κάπρος δ’ ἀγαθὸς μὲν ὀχεύειν μέχρι ἐπὶ τριετές , τῶν δὲ πρεσβυτέρων χείρω τὰ ἔκγονα · οὐ γὰρ ἔτι γίνεται αὐτῷ ἐπίδοσις οὐδὲ ῥώμη . Ὀχεύειν δ’ εἴωθε χορτασθεὶς καὶ μὴ προβιβάσας ἄλλην · εἰ δὲ μή , ὀλιγοχρονιωτέρα ἡ ὀχεία γίνεται καὶ μικρότερα τὰ ἔκγονα . Τίκτει δ’ ἐλάχιστα μὲν ὗς , ὅταν ᾖ πρωτοτόκος · δευτεροτόκος δ’ οὖσα ἀκμάζει · γηράσκουσα δὲ τίκτει μὲν ὁμοίως , ὀχεύεται δὲ βραδύτερον · ὅταν δὲ πεντεκαιδεκαετεῖς ὦσιν , οὐκέτι γεννῶσιν ἀλλὰ γραῖαι γίνονται . Ἐὰν δ’ εὐτραφὴς ᾖ , θᾶττον ὁρμᾷ πρὸς τὰς ὀχείας καὶ νέα καὶ γηράσκουσα · ἔγκυος δ’ οὖσα ἐὰν πιαίνηται σφόδρα , ἔλαττον ἴσχει τὸ γάλα μετὰ τὸν τόκον . Τὰ δ’ ἔκγονα κατὰ μὲν τὴν ἡλικίαν βέλτιστα ἐν ἀκμῇ , κατὰ δὲ τὰς ὥρας , ὅσα τοῦ χειμῶνος ἀρχομένου γίνεται · χείριστα δὲ τὰ θερινά · καὶ γὰρ μικρὰ καὶ λεπτὰ καὶ ὑγρά . Ὁ δ’ ἄρρην , ἐὰν μὲν εὐτραφὴς ᾖ , πᾶσαν ὥραν ὀχεύειν δύναται , καὶ μεθ’ ἡμέραν καὶ νύκτωρ · εἰ δὲ μή , μάλιστα τό γ’ ἕωθεν · καὶ γηράσκων ἧττον ἀεί , ὥσπερ εἴρηται καὶ πρότερον . Πολλάκις δ’ οἱ ἀδύνατοι ἢ διὰ τὴν ἡλικίαν ἢ δι’ ἀσθένειαν , οὐ δυνάμενοι ταχέως ὀχεύειν , κατακλινομένης τῆς θηλείας διὰ τὸ κάμνειν τῇ στάσει συγκατακλιθέντες πλησιάζουσιν . Κυΐσκεται δὲ μάλιστα ἡ ὗς , ἐπειδὰν θυῶσα καταβάλλῃ τὰ ὦτα · εἰ δὲ μή , ἀναθυᾷ πάλιν . Αἱ δὲ κύνες ὀχεύονται οὐ διὰ βίου ἀλλὰ μέχρι ἀκμῆς τινός · ὡς μὲν ἐπὶ τὸ πολὺ μέχρι ἐτῶν δώδεκα αἵ τ’ ὀχεῖαι συμβαίνουσι καὶ αἱ κυήσεις αὐτῶν · οὐ μὴν ἀλλ’ ἤδη τισὶ καὶ ὀκτωκαίδεκα ἔτη γεγονόσι καὶ εἴκοσι συνέβη καὶ θηλείαις ὀχευθῆναι καὶ ἄρρεσι γεννῆσαι . Ἀφαιρεῖται δὲ καὶ τὸ γῆρας ὥστε μὴ γεννᾶν μηδὲ τίκτειν , καθάπερ καὶ ἐπὶ τῶν ἄλλων . Ἡ δὲ κάμηλος ἔστι μὲν ὀπισθουρητικόν , καὶ ὀχεύεται ὥσπερ εἴρηται πρότερον · τῆς δ’ ὀχείας ὁ χρόνος ἐν τῇ Ἀραβίᾳ κατὰ τὸν Μαιμακτηριῶνα μῆνα . Κύει δὲ δώδεκα μῆνας , τίκτει δὲ ἕν · ἔστι γὰρ μονοτόκον . Ἄρχεται δὲ τῆς ὀχείας ἡ θήλεια τριετὴς οὖσα καὶ ὁ ἄρρην τριετὴς ὤν · μετὰ δὲ τὸν τόκον ἓν ἔτος διαλιποῦσα ὀχεύεται ἡ θήλεια . Ὁ δ’ ἐλέφας ἄρχεται μὲν βαίνεσθαι ὁ μὲν νεώτατος δέκ’ ἐτῶν , ὁ δὲ πρεσβύτατος πεντεκαίδεκα · ὁ δ’ ἄρρην βαίνει πεντέτης ὢν ἢ ἑξέτης . Χρόνος δὲ τῆς ὀχείας τὸ ἔαρ . Πάλιν δὲ βαίνει μετὰ τὴν ὀχείαν διὰ τρίτου ἔτους · ὃν δ’ ἂν ἐγκύμονα ποιήσῃ , τούτου πάλιν οὐχ ἅπτεται . Κύει δ’ ἔτη δύο , τίκτει δ’ ἕν · ἔστι γὰρ μονοτόκον · τὸ δ’ ἔμβρυον γίνεται ὅσον μόσχος δίμηνος ἢ τρίμηνος . Περὶ μὲν οὖν τῆς ὀχείας τῶν ζῴων τῶν ὀχευομένων τοῦτον ἔχει τὸν τρόπον ·
Lemmas: διαφέρω δέ καί κατά ὁ ἡλικία ὁ ζῷον πρός ὁ ὀχεία . πρῶτος μέν οὖν οὐ ἅμα ὁ πολύς ἄρχω τε ὁ σπέρμα ἐκκρίνω καί γεννάω δύναμαι , ἀλλά ὕστερον · ὁ γάρ ὁ νέος ἐν πᾶς ὁ ζῷον ὁ μέν πρῶτος ἄγονος , γόνιμος δέ εἰμί ἀσθενής καί ἐλαχύς ὁ ἔκγονος . οὗτος δέ μάλα δῆλος ἐπί τε ὁ ἄνθρωπος καί ὁ ζῳοτόκος τετράπους καί ἐπί ὁ ὄρνις · ὁ μέν γάρ ὁ ἔκγονος ἐλαχύς , ὁ δέ ὁ ᾠόν . ὁ δέ ἡλικία ὁ ὀχεύω αὐτός μέν πρός ἑαυτοῦ ὁ γένος ὁ πολύς σχεδόν κατά ὁ αὐτός γίγνομαι χρόνος , ἐάν μή τις προτερέω διά τις τερατώδης πάθος ἤ διά βλάβη ὁ φύσις . ὁ μέν οὖν ἄνθρωπος ἐπισημαίνω κατά τε ὁ ὁ φωνή μεταβολή καί ὁ αἰδοῖον οὐ μόνος μέγεθος ἀλλά καί εἶδος , καί ἐπί ὁ μαστός ὡσαύτως , μάλα δέ ὁ τρίχωσις ὁ ἥβη . ἄρχω δέ φέρω ὁ σπέρμα περί ὁ δίς ἑπτά ἔτος , γεννητικός δέ περί ὁ τρίς ἑπτά . ὁ δέ ἄλλος ζῷον ἥβη μέν οὐ γίγνομαι ( ὁ μέν γάρ ὅλος οὐ ἔχω θρίξ , ὁ δέ οὐ ἔχω ἐν ὁ ὕπτιος , ἤ ἐλαχύς ὁ ἐν ὁ πρανής ) , ὁ δέ φωνή μεταβάλλω ἐν ἔνιοι ἐπίδηλος εἰμί · ὁ δέ ἕτερος ὁ σῶμα μόριον ἐπισημαίνω ὁ τε ἀρχή ὁ σπέρμα ἔχω καί ὁ ὁ γόνιμος ἤδη . ὁ δέ φωνή ὅλος ἔχω ὁ θῆλυς ἐν ὁ πολύς ὀξύς , καί ὁ νέος ὁ πρέσβυς , ἐπεί καί ὁ ἔλαφος ὁ ἄρσην ὁ θῆλυς φθέγγομαι βαρύς . φθέγγομαι δέ ὁ μέν ἄρσην , ὅταν ὁ ὥρα ὁ ὀχεία εἰμί , ὁ δέ θῆλυς , ὅταν φοβέω . εἰμί δέ ὁ μέν ὁ θῆλυς φωνή βραχύς , ὁ δέ ὁ ἄρσην ἔχω μῆκος . καί ὁ ὁ κύων δέ γηράσκω γίγνομαι βαρύς φωνή . καί ὁ ἵππος δέ διαφέρω ὁ φωνή · εὐθύς μέν γάρ γίγνομαι ἀφίημι φωνή λεπτός καί μικρός ὁ θῆλυς , ὁ δέ ἄρσην μικρός μέν , μέγας μέντοι γε καί βαρύς ὁ θῆλυς · ὁ δέ χρόνος προέρχομαι μέγας · διετής δέ ἐπειδάν γίγνομαι καί ὁ ὀχεία ἄρχω , φωνή ἀφίημι ὁ μέν ἄρσην μέγας καί βαρύς , ὁ δέ θῆλυς μέγας καί λαμπρός ἤ τέως , ἄχρι ἔτος εἴκοσι ὡς ἐπί ὁ πολύς · μετά μέντοι ὁ χρόνος οὗτος ἀσθενής ἀφίημι καί ὁ ἄρσην καί ὁ θῆλυς . ὡς μέν οὖν ἐπί ὁ πολύς , καθά λέγω , διαφέρω ὁ φωνή ὁ ἄρσην καί ὁ θῆλυς ἐν ὁ βαρύς φθέγγομαι ὁ ἄρσην ὁ θῆλυς , ὅσος εἰμί ἀπότασις ὁ φωνή · οὐ μήν ἐν πᾶς γε ὁ ζῷον , ἀλλά ἔνιοι ἐναντίος , οἷος ἐπί ὁ βοῦς · ἐπί γάρ οὗτος ὁ θῆλυς ὁ ἄρσην βαρύς φθέγγομαι , καί ὁ μόσχος ὁ τέλειος . διό καί ὁ φωνή ὁ ἐκτέμνω μεταβάλλω ἐναντίος · εἰς ὁ θῆλυς γάρ μεταβάλλω ὁ ἐκτέμνω . ὁ δέ χρόνος ὁ ὀχεία κατά ὁ ἡλικία ἔχω ὧδε ὁ ζῷον . πρόβατον μέν καί αἴξ αὐτοετής ὀχεύω καί κύω , μάλα δέ ὁ αἴξ · καί ὁ ἄρσην δέ ὀχεύω ὡσαύτως . ὁ δέ ἔκγονος ὁ ἄρσην διαφέρω ἐπί οὗτος καί ὁ ἄλλος · ὁ γάρ ἄρσην ἀγαθός γίγνομαι ἤ ὁ ὕστερον ἔτος , ὅταν γηράσκω . ὗς δέ ὀχεύω μέν καί ὀχεύω πρῶτος ὀκτάμηνος , τίκτω δέ ὁ θῆλυς μέν ἐνιαύσιος ( οὕτως γάρ συμβαίνω ὁ χρόνος ὁ κύησις ) , ὁ δέ ἄρσην γεννάω μέν ὀκτάμηνος , φαῦλος μέντοι πρίν γίγνομαι ἐνιαύσιος . οὐ πανταχοῦ δέ , ὥσπερ λέγω , ὅμοιος συμβαίνω ὁ ἡλικία · ἐνιαχοῦ μέν γάρ ὁ ὗς ὀχεύω μέν καί ὀχεύω τετράμηνος , ὥστε δέ γεννάω καί ἐκτρέφω ἑξαμηνος , ἐνιαχοῦ δέ ὁ κάπρος δεκάμηνος ἄρχω ὀχεύω , ἀγαθός δέ μέχρι ἐπί τριέτης . κύων δέ ὡς ἐπί ὁ πολύς μέν ὀχεύω ἐνιαύσιος καί ὀχεύω ἐνιαύσιος , ἐνίοτε δέ συμβαίνω οὗτος καί ὀκτάμηνος · μάλα δέ οὗτος γίγνομαι ἐπί ὁ ἄρσην ἤ ὁ θῆλυς . κύω δέ ἑξήκοντα καί εἷς ἤ καί δύο ἤ τρεῖς ἡμέρα ὁ μακρός · ἐλαχύς δέ οὐ φέρω ὁ ἑξήκοντα ἡμέρα , ἀλλά ἐάν τις καί γίγνομαι , οὐ ἐκτρέφω εἰς τέλος . τίκτω δέ πάλιν ὀχεύω ἕκτος μείς , καί οὐ πρότερος . ἵππος δέ ὀχεύω ἄρχω διετής καί ὀχεύω , ὥστε καί γεννάω · ὁ μέντοι ἔκγονος ὁ κατά οὗτος ὁ χρόνος ἐλαχύς καί ἀσθενικός . ὡς δέ ἐπί ὁ πολύς τριετής ὀχεύω καί ὀχεύω . καί ἐπιδίδωμι δέ ἀεί ἐπί ὁ ἀγαθός ὁ ἔκγονος γεννάω μέχρι ἔτος εἴκοσι . ὀχεύω δέ ὁ ἵππος ὁ ἄρσην μέχρι ἔτος τριάκοντα καί τρεῖς , ὁ δέ θῆλυς ὀχεύω μέχρι τεσσαράκοντα ἔτος , ὥστε συμβαίνω σχεδόν διά βίος γίγνομαι ὁ ὀχεία · ζάω γάρ ὡς ἐπί ὁ πολύς ὁ μέν ἄρσην περί πέντε καί τριάκοντα ἔτος , ὁ δέ θῆλυς πολύς ὁ τεσσαράκοντα · ἤδη δέ τις βιόω ἵππος ἔτος ἑβδομήκοντα καί πέντε . ὄνος δέ τριακοντάμηνος ὀχεύω καί ὀχεύω . οὐ μέντοι γεννάω γε ὡς ἐπί ὁ πολύς ἀλλά ἤ τριετής ἤ διετής καί ἑξάμηνος . ἤδη δέ καί ἐνιαύσιος κυέω ὥστε καί ἐκτρέφω . καί βοῦς ἐνιαύσιος τίκτω ὥστε καί ἐκτρέφω · καί ὁ μέγεθος αὐξάνω ὅσος μέλλω , καί οὐκέτι . ὁ μέν οὖν ἀρχή ὁ ζῷον οὗτος ὁ γέννησις οὗτος ἔχω ὁ τρόπος . γεννάω δέ ἄνθρωπος μέν ὁ ἔσχατος μέχρι ἑβδομήκοντα ἔτος ὁ ἄρσην , γυνή δέ μέχρι πεντήκοντα . ἀλλά οὗτος μέν σπάνιος · ὀλίγος γάρ γεννάω ἐν οὗτος ὁ ἡλικία τέκνον · ὡς δέ ἐπί ὁ πολύς ὁ μέν πέντε καί ἑξήκοντα ὅρος , ὁ δέ πέντε καί τεσσαράκοντα . πρόβατον δέ τίκτω μέχρι ἔτος ὀκτώ , ἐάν δέ θεραπεύω καλός , καί μέχρι ἕνδεκα · σχεδόν δέ διά βίος συμβαίνω ὀχεύω καί ὀχεύω ἀμφότερος . ὁ δέ τράγος πίων εἰμί ἥσσων γόνιμος εἰμί ( ἀπό ὅς καί ὁ ἄμπελος , ὅταν μή φέρω , τραγάω καλέω ) , ἀλλά παρισχναίνω δύναμαι ὀχεύω γεννάω . ὀχεύω δέ ὁ κριός ὁ πρέσβυς πρῶτος , ὁ δέ ναῦς οὐ διώκω . τίκτω δέ , ὥσπερ λέγω ἐν ὁ πρότερος , ὁ νέος ἐλαχύς ὁ ἔκγονος ὁ πρέσβυς . κάπρος δέ ἀγαθός μέν ὀχεύω μέχρι ἐπί τριέτης , ὁ δέ πρέσβυς κακός ὁ ἔκγονος · οὐ γάρ ἔτι γίγνομαι αὐτός ἐπίδοσις οὐδέ ῥώμη . ὀχεύω δέ εἴωθα χορτάζω καί μή προβιβάζω ἄλλος · εἰ δέ μή , ὀλιγοχρόνιος ὁ ὀχεία γίγνομαι καί μικρός ὁ ἔκγονος . τίκτω δέ ἐλαχύς μέν ὗς , ὅταν εἰμί πρωτοτόκος · δευτεροτόκος δέ εἰμί ἀκμάζω · γηράσκω δέ τίκτω μέν ὅμοιος , ὀχεύω δέ βραδύς · ὅταν δέ πεντεκαιδεκαετής εἰμί , οὐκέτι γεννάω ἀλλά γραῖα γίγνομαι . ἐάν δέ εὐτραφής εἰμί , ταχύς ὁρμάω πρός ὁ ὀχεία καί νέος καί γηράσκω · ἔγκυος δέ εἰμί ἐάν πιαίνω σφόδρα , ἐλαχύς ἴσχω ὁ γάλα μετά ὁ τόκος . ὁ δέ ἔκγονος κατά μέν ὁ ἡλικία ἀγαθός ἐν ἀκμή , κατά δέ ὁ ὥρα , ὅσος ὁ χειμών ἄρχω γίγνομαι · κακός δέ ὁ θερινός · καί γάρ μικρός καί λεπτός καί ὑγρός . ὁ δέ ἄρσην , ἐάν μέν εὐτραφής εἰμί , πᾶς ὥρα ὀχεύω δύναμαι , καί μετά ἡμέρα καί νύκτωρ · εἰ δέ μή , μάλα ὁ γε ἕωθεν · καί γηράσκω ἥσσων ἀεί , ὥσπερ λέγω καί πρότερος . πολλάκις δέ ὁ ἀδύνατος ἤ διά ὁ ἡλικία ἤ διά ἀσθένεια , οὐ δύναμαι ταχύς ὀχεύω , κατακλίνω ὁ θῆλυς διά ὁ κάμνω ὁ στάσις συγκατακλίνω πλησιάζω . κυίσκομαι δέ μάλα ὁ ὗς , ἐπειδάν θυάω καταβάλλω ὁ οὖς · εἰ δέ μή , ἀναθυάω πάλιν . ὁ δέ κύων ὀχεύω οὐ διά βίος ἀλλά μέχρι ἀκμή τις · ὡς μέν ἐπί ὁ πολύς μέχρι ἔτος δώδεκα ὁ τε ὀχεία συμβαίνω καί ὁ κύησις αὐτός · οὐ μήν ἀλλά ἤδη τις καί ὀκτωκαίδεκα ἔτος γίγνομαι καί εἴκοσι συμβαίνω καί θῆλυς ὀχεύω καί ἄρσην γεννάω . ἀφαιρέω δέ καί ὁ γῆρας ὥστε μή γεννάω μηδέ τίκτω , καθά καί ἐπί ὁ ἄλλος . ὁ δέ κάμηλος εἰμί μέν ὀπισθουρητικός , καί ὀχεύω ὥσπερ λέγω πρότερος · ὁ δέ ὀχεία ὁ χρόνος ἐν ὁ Ἀραβία κατά ὁ Μαιμακτηριών μείς . κύω δέ δώδεκα μείς , τίκτω δέ εἷς · εἰμί γάρ μονοτόκος . ἄρχω δέ ὁ ὀχεία ὁ θῆλυς τριετής εἰμί καί ὁ ἄρσην τριετής εἰμί · μετά δέ ὁ τόκος εἷς ἔτος διαλείπω ὀχεύω ὁ θῆλυς . ὁ δέ ἐλέφας ἄρχω μέν βαίνω ὁ μέν νέος δέκα ἔτος , ὁ δέ πρέσβυς πεντεκαίδεκα · ὁ δέ ἄρσην βαίνω πεντέτης εἰμί ἤ ἑξέτης . χρόνος δέ ὁ ὀχεία ὁ ἔαρ . πάλιν δέ βαίνω μετά ὁ ὀχεία διά τρίτος ἔτος · ὅς δέ ἄν ἐγκύμων ποιέω , οὗτος πάλιν οὐ ἅπτω . κύω δέ ἔτος δύο , τίκτω δέ εἷς · εἰμί γάρ μονοτόκος · ὁ δέ ἔμβρυον γίγνομαι ὅσος μόσχος δίμηνος ἤ τρίμηνος . περί μέν οὖν ὁ ὀχεία ὁ ζῷον ὁ ὀχεύω οὗτος ἔχω ὁ τρόπος ·